text: Lukker Venstreforening i protest
  20 februar 2011 kl. 10.54
  Venstres lokalforening i Øster Lindet bliver efter alt at dømme lukket mandag. Det sker i protest mod, at Venstre lægger navn og stemmer til skolelukninger.
  På en generalforsamling mandag aften stiller bestyrelsen forslag om at foreningen skal nedlægge sig selv.
  Landsbyens skole er blandt de skoler, som Vejen Kommune vil nedlægge. Stort set hele byen har skrevet under på protester mod lukningen, men det har ikke hjulpet.
  Men når Venstre ikke lever op til sine valgløfter om ikke at lukke skoler, ja så kan vi lisså godt lukke den lokale Venstre-forening, er synspunktet i Øster Lindet.
  